Rīgas patrimoniālais apgabals
Rīgas patrimoniālais apgabals (vācu: Rigisches Stadt Patrimonialgebiet) jeb Rīgas lauku novads bija Rīgas pilsētai administratīvi un tiesiski pakļauta lauku teritorija (~750 km2) ap pilsētu Daugavas lejteces abos krastos. Līdz 1606. gadam teritorijas nosaukums bija Rīgas landfogteja (vācu: Landvögtey), ko administratīvi pārvaldīja īpaši rātskungi (latīņu: advocati marchiae civitatis). 13. gadsimtā apgabala pamatiedzīvotāji bija līvi, zemgaļi un sēļi (Daugavas kreisajā krastā), kas līdz 17. gadsimtam pamazām pārlatviskojās vai pārvācojās. Apgabala robeža Daugavas kreisajā krastā sakrita ar Kurzemes un Zemgales hercogistes, vēlāk Kurzemes guberņas robežu.